การรถไฟแห่งประเทศ ประกาศทยอยงดเดินขบวนรถโดยสารเพิ่มอีก 172 ขบวนเป็นกรณีชั่วคราว เริ่มตั้งแต่วันที่ 3 เมษายนนี้เป็นต้นไป
การรถไฟแห่งประเทศ ประกาศทยอยงดเดินขบวนรถโดยสารเพิ่มอีก 172 ขบวนเป็นกรณีชั่วคราว เริ่มตั้งแต่วันที่ 3 เมษายนนี้เป็นต้นไป นายฐากูร อินทรชม ผู้อำนวยการฝ่ายปฏิบัติการเดินรถ การรถไฟแห่งประเทศไทย หรือ รฟท. เปิดเผยว่า ในช่วงสถานการณ์ปกติ การรถไฟแห่งประเทศไทย ให้บริการเดินรถโดยสารเชิงพาณิชย์ จำนวน 236 ขบวน แต่จากสถานการณ์การแพร่ระบาดของโรคโควิด-19 การรถไฟฯ ได้ทยอยประกาศงดเดินรถในเส้นทางมีการกำหนดพื้นที่เข้า-ออกของแต่ละจังหวัด และตั้งแต่วันที่ 3-8 เมษายน 2563 เป็นต้นไป การรถไฟฯ ได้ประกาศงดเดินขบวนรถเพิ่มเติมรวม 172 ขบวน ซึ่งจะเหลือขบวนรถให้บริการหลังจากนี้เพียง 64 ขบวนในเส้นทางการเดินขบวนรถที่มีความเหมาะสมกับปริมาณการเดินทางของประชาชน และให้สอดคล้องกับนโยบายของรัฐบาล สำหรับวันที่ 3 เมษายนนี้ การรถไฟฯ งดเดินรถเส้นทางสายเหนือ จำนวน 7 ขบวน ไป - กลับ /สายตะวันออกเฉียงเหนือ จำนวน 12 ขบวน ไป - กลับ /สายใต้ จำนวน 8 ขบวน ไป - กลับ-วันที่ 4 เมษายน 2563 ประกาศงดเดินขบวนรถเพิ่มอีกในสายเหนือ จำนวน 1 ขบวน ไป - กลับ /สายตะวันออกเฉียงเหนือ จำนวน 2 ขบวน ไป - กลับ ขบวนรถชานเมือง สายมหาชัย - วงเวียนใหญ่ จำนวน 22 ขบวน และขบวนรถท้องถิ่น แม่กลอง – บ้านแหลม จำนวน 8 ขบวน งดเดินรถทุกขบวน-ในวันที่ 5 เมษายน 2563 ขบวนรถชานเมืองสายเหนือและตะวันออกเฉียงเหนืองดเดินขบวนรถ จำนวน 7 ขบวน ไป-กลับ/ขบวนรถธรรมดาสายเหนือและตะวันออกเฉียงเหนือ จำนวน 8 ขบวน ไป-กลับ /ขบวนรถท้องถิ่นสายเหนือและตะวันออกเฉียงเหนือ จำนวน 25 ขบวน ไป-กลับและวันที่ 7 เมษายน 2563 สายเหนือ จำนวน 2 ขบวน ไป-กลับ /สายตะวันออกเฉียงเหนือ จำนวน 5 ขบวน ไป-กลับ สายใต้ จำนวน 2 ขบวน ไป-กลับ ขณะที่ขบวนรถชานเมืองสายใต้และตะวันออก งดเดินรถ จำนวน 10 ขบวน ไป-กลับ /ขบวนรถธรรมดาสายใต้และตะวันออก จำนวน 20 ขบวน ไป-กลับ/ขบวนรถท้องถิ่นสายใต้ จำนวน 8 ขบวน ไป-กลับ และขบวนรถรวมสายใต้ จำนวน 2 ขบวน ไป-กลับทั้งนี้ประชาชน สามารถติดต่อขอคืนเงินได้ที่ช่องจำหน่ายตั๋วสถานีรถไฟทุกแห่งทั่วประเทศ ตั้งแต่วันที่ 3 เมษายน 2563 เป็นต้นไป หรือสอบถามข้อมูลเพิ่มเติมได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง